ועדת הכספים, כנסת 16, פרוטוקול מספר 324, 2006-02-20 11:30

יעקב ליצמן: אני מתכבד לפתוח את ישיבת ועדת הכספים בנושא תקנות עובדים זרים (אגרת בקשה שנתית) (תיקון מס' 2).

תומר מוסקוביץ: התקנות הן חלק מהפעלת השיטה החדשה של העסקת עובדים זרים בענף הבניה, למעשה השיטה פועלת כבר חצי שנה ואנחנו יוצאים בהליכים הפורמאליים של אישור התקנות.

תומר מוסקוביץ: מדובר למעשה בתקנות מקלות ולא מחמירות.

תומר מוסקוביץ: הנוסח מתואם לגמרי עם כל הנוגעים בדבר, כמובן משרד האוצר ומשרד הפנים, הממשלה לצורך העניין, וגם משרד המשפטים וגם עם התאחדות העסקת עובדים זרים וכוח אדם וגם עם נציגי הקבלנים.

תומר מוסקוביץ: יש לנו הערה אחת, במקום לחלק ל- 12 לפי חודשים, בנוסח הכתוב עכשיו החשבון הוא חשבון חודשי, רצינו שהחשבון יהיה חשבון יומי כך שבמקום שבנוסח זה יחולק ל- 12, לחלק את זה ל- 360 יום בשנה וזה תיקון שצריך לעשות בארבעה מקומות בתקנות, ומקובל עלינו התיקון שבמקום חודשים זה יהיה בימים.

תומר מוסקוביץ: אני רק אגיד לוועדה איפה צריך לתקן.

יעקב ליצמן: אני חושב שאתם מידי קשיחים בנושא של עובדים זרים.

תומר מוסקוביץ: אז הנה אנחנו באים להקל.

יעקב ליצמן: אתם מקילים בפינה של הפינה.

יעקב ליצמן: אתה יודע שיש לי ויכוח אתך על זה שלא יכול להיות שאדם יבוא וייכנס לחברה ייקח עובדים זרים על פי חוק ישלם על זה מלא ויתפסו אותו כי התברר שהכול היה מזויף.

תומר מוסקוביץ: זה ממש לא כך.

יעקב ליצמן: תגיד לי לפרוטוקול שמי ששילם הוא לא אשם.

תומר מוסקוביץ: אדם שהוא מעסיק כחוק ובעל היתר להעסקת עובדים זרים.

תומר מוסקוביץ: ..

יעקב ליצמן: האם אדם כזה צריך לחקור את כל הנתונים?

תומר מוסקוביץ: הקושיה לא מתחילה מסיבה פשוטה, לא לי ולא לך אין אישור להעסיק עובד זר, גם לא חוקי.

יעקב ליצמן: אני חושב שזה לא צודק.

יעקב ליצמן: אדם לא צריך להעסיק חברת חקירה פרטית לבדוק על כל עובד זר שהוא רוצה להעסיק.

יעקב ליצמן: יש לו תעודה ויש לו אישורים והוא לא צריך לבדוק מעבר לזה.

תומר מוסקוביץ: הוא פשוט לא צריך להעסיק עובד זר אם אין לו אישור להעסקה.

יעקב ליצמן: יש מישהו שמתעסק בעובדים זרים על פי חוק, והוא ידאג לקבל עובדים ומתברר לו שהעסיקו אותו בזיוף, אז הוא משלם 30,000 שקל קנס.

יעקב ליצמן: אתה יכול להגיד לפרוטוקול שהוא לא אשם.

תומר מוסקוביץ: אם לאדם יש היתר העסקה לעובד זר, נניח קבלן בניין שמותר לו להעסיק עובדים זרים - -

יעקב ליצמן: אין לי בעיה אתך, רק תגיד שמי שהלך לחברת כוח אדם, ביקש עובד זר על פי חוק, שמותר לו לעבוד בארץ - - -

סמדר אלחנני: אז יש לו רשיון.

יעקב ליצמן: אבל מתברר לו שהרישיון מזויף.

סמדר אלחנני: למעסיק יש רשיון, הוא יכול להעסיק עובדים זרים.

יעקב ליצמן: אבל לעובד יש רשיון מזויף, אשרת השהייה שלו מזויפת.

יעקב ליצמן: לחברה יש רשיון.

תומר מוסקוביץ: אותה ישיבה שהזמינה עובד ניקיון.

תומר מוסקוביץ: ..

יעקב ליצמן: אתם לא צודקים, הולכים מידי על פי דין, אמרת לי שאתה מצטער ולא יכול לעשות את זה.

תומר מוסקוביץ: מה שאמרנו זו מילה של בית הדין, אבל עכשיו אני מוכן לעשות את זה במסגרת התקנות האלה.

תומר מוסקוביץ: מי שרוצה שאנשים עם שכר נמוך ייכנסו לעבודה, צריך להילחם בהעסקת עובדים זרים.

תומר מוסקוביץ: זה גם הציבור שאתה מייצג.

יעקב ליצמן: קיבלתי את הטפת המוסר אבל אני חייב להגיד לך שגם מי שאין לו כסף וצריך לשלם 10,000 קנס, גם הוא במגזר החלשים וגם לו אני דואג.

תומר מוסקוביץ: אני רוצה להביא את התיקונים שהסכמנו עם התאחדות קבלני כוח האדם.

יעקב ליצמן: למה רק בבניין?

תומר מוסקוביץ: כי זה חלק משיטה ניסיונית שמפעילים אותה בבניין.

תומר מוסקוביץ: אנחנו מאד רוצים להחיל את זה בחקלאות, אבל החקלאים לא רוצים השיטה.

יעקב ליצמן: ובמגזרים אחרים.

תומר מוסקוביץ: זה לא שייך כי בתעשייה זה יותר ספציפי והם לא רוצים שעובד יעזוב את המעסיק.

יעקב ליצמן: מה אתה משנה כאן?

תומר מוסקוביץ: בתקנה 3(ב)(2) בפסקה האחרונה כתוב "החודשים המלאים"- צריך למחוק את זה, ובמקום מחולק ב-12, "מחולק ב-360".

תומר מוסקוביץ: במקום "החודשים המלאים" – יהיה כתוב "במספר הימים" זה פשוט שיטת חישוב, זה עוזר להם.

תומר מוסקוביץ: בתקנה 4(ב), במקום "מספר החודשים המלאים", יבוא, "במספר הימים של יום תחילת תוקפה של האשרה ועד יום הפסקת העבודה, ומחולק במספר הימים"- במקום החודשים.

תומר מוסקוביץ: בפסקה האחרונה – במקום "מוכפל במספר החודשים המלאים", יבוא, "מוכפל במספר הימים שמיום תחילת תוקפה של האשרה עד יום הפטירה" – ולא החודשים.

יעקב ליצמן: מי בעד תקנות עובדים זרים (אגרת בקשה ואגרה שנתית)(תיקון מס' 2), התשס"ה-2005 עם התיקונים?

יעקב ליצמן: ה צ ב ע ה בעד - רוב נגד - אין נמנעים - אין התקנות אושרו.

יעקב ליצמן: תודה לכולם הישיבה נעולה.